CELEX: 32013D0091
Language: lt
Date: 1361145600000
Title: 2013/91/ES: 2013 m. vasario 18 d. Komisijos įgyvendinimo sprendimas, kuriuo dėl gyvūnų sveikatos kontrolės priemonių, susijusių su klasikiniu kiaulių maru Latvijoje, iš dalies keičiamas Sprendimas 2008/855/EB (pranešta dokumentu Nr. C(2013) 722)  Tekstas svarbus EEE

20.2.2013   
            
            
               LT
            
            
               Europos Sąjungos oficialusis leidinys
            
            
               L 47/72
            
         KOMISIJOS ĮGYVENDINIMO SPRENDIMAS
   2013 m. vasario 18 d.
   kuriuo dėl gyvūnų sveikatos kontrolės priemonių, susijusių su klasikiniu kiaulių maru Latvijoje, iš dalies keičiamas Sprendimas 2008/855/EB
   (pranešta dokumentu Nr. C(2013) 722)
   (Tekstas svarbus EEE)
   (2013/91/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               2008 m. lapkričio 3 d. Komisijos sprendimu 2008/855/EB dėl gyvūnų sveikatos kontrolės priemonių, susijusių su klasikiniu kiaulių maru tam tikrose valstybėse narėse (3), nustatytos tam tikros klasikinio kiaulių maro kontrolės priemonės to sprendimo priede nurodytose valstybėse narėse ar jų regionuose. Valstybėse narėse ar jų regionuose užregistruota nevienoda epidemiologinė klasikinio kiaulių maro padėtis. Todėl Sprendimo 2008/855/EB priedą sudaro trys dalys, kurių kiekvienoje išvardyti valstybių narių regionai, kuriems priklausomai nuo epidemiologinės padėties taikomos skirtingos priemonės;
            
         
               (2)
            
            
               susijusios valstybės narės, kurių regionai išvardyti Sprendimo 2008/855/EB priedo II dalyje, turi užtikrinti, kad šviežios kiaulienos siuntos iš šiose srityse esančių kiaulių ūkių, taip pat mėsos pusgaminiai ir mėsos produktai, kurie pagaminti iš tokios kiaulienos arba kurių sudėtyje yra tokios kiaulienos, gali būti vežami į kitas valstybes nares tik jei atitinka tam tikrus reikalavimus;
            
         
               (3)
            
            
               2012 m. lapkričio 20 d. Latvija pranešė apie klasikinio kiaulių maro atvejus šernų populiacijoje Dagdos ir Zilupės savivaldybėse palei Rusijos ir Baltarusijos sieną. Šernai buvo patikrinti pagal nacionalinę stebėsenos programą. Be to, lapkričio 27 d. Latvija pranešė apie klasikinio kiaulių maro protrūkius to paties regiono namų ūkiuose;
            
         
               (4)
            
            
               Latvija ėmėsi priemonių, vadovaudamasi 2001 m. spalio 23 d. Tarybos direktyva 2001/89/EB dėl Bendrijos klasikinio kiaulių maro kontrolės priemonių (4), ir nustatė užkrėstą teritoriją dalyje Alūksnės, Rėzeknės, Daugpilio, Balvų, Rugajų, Viliakos, Baltinavos, Karsavos, Ciblos, Ludzos, Zilupės, Dagdos, Agluonos ir Kraslavos savivaldybių. Be to, Latvija pateikė Komisijai klasikinio kiaulių maro likvidavimo susijusiame tos valstybės narės regione planą. Tas planas patvirtinas 2013 m. vasario 18 d. Komisijos įgyvendinimo sprendimu 2013/90/ES, kuriuo patvirtinamas klasikinio kiaulių maro likvidavimo laukinių kiaulių populiacijoje ir skubi tokių kiaulių vakcinacija tam tikruose Latvijos regionuose (5);
            
         
               (5)
            
            
               remiantis Latvijos pateikta informacija, tikslinga įtraukti atitinkamas Alūksnės, Rėzeknės, Daugpilio, Balvų, Rugajų, Viliakos, Baltinavos, Karsavos, Ciblos, Ludzos, Zilupės, Dagdos, Agluonos ir Kraslavos savivaldybes į Sprendimo 2008/855/EB priedo II dalį;
            
         
               (6)
            
            
               todėl Sprendimas 2008/855/EB turėtų būti atitinkamai iš dalies pakeistas;
            
         
               (7)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2008/855/EB priedo II dalis papildoma šia įtrauka:
   
      „Latvija
      
      Alūksnės savivaldybės Pededzės ir Liepnos valsčiai. Rėzeknės savivaldybės Pušos, Makuonkalno ir Kaunatos valsčiai. Daugpilio savivaldybės Dubnos, Viškių, Ambelių, Bikerniekų, Malinovos, Naujinio, Tabuorės, Senosios Salienos, Salienos, Skrudalienos, Demenės ir Laukesos valsčiai. Balvų savivaldybės Vyksnos, Kubulių, Balvų, Bėrzkalnės, Lazdulejos, Briežuciemo, Senosios Tilžės, Tilžės, Krišjanių ir Bėrzpilio valsčiai. Rugajų savivaldybės Rugajų ir Lazdukalno valsčiai. Viliakos savivaldybės Žygurių, Vecumų, Kupravos, Susajų, Mednevos ir Škilbėnų valsčiai. Baltinavos savivaldybės Baltinavos valsčius. Karsavos savivaldybės Salnavos, Malnavos, Goliševos, Mėrdzenės ir Mežvidų valsčiai. Ciblos savivaldybės Pušmucovos, Lydumniekų, Ciblos, Zvirgzdenės ir Blontų valsčiai. Ludzos savivaldybės Niukšių, Brigių, Isnaudos, Nirzos, Pildos, Rundėnų ir Istros valsčiai. Zilupės savivaldybės Zalesjės, Lauderių ir Pasienės valsčiai. Dagdos savivaldybės Andzelių, Ezerniekų, Škiaunės, Svarinių, Bėrzinių, Kepovos, Asūnės, Dagdos, Konstantinovos ir Andrupenės valsčiai. Agluonos savivaldybės Kastulinos, Graverių, Škeltovos ir Agluonos valsčiai. Kraslavos savivaldybės Aulejos, Kombulių, Skaistos, Ruobežniekų, Indros, Piedrujos, Kalniešių, Kraslavos, Kaplavos, Ūdryšių ir Užvaldos valsčiai.“
   
   2 straipsnis
   Šis sprendimas skirtas valstybėms narėms.
   
      Priimta Briuselyje 2013 m. vasario 18 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  OL L 302, 2008 11 13, p. 19.
   
      (4)  OL L 316, 2001 12 1, p. 5.
   
      (5)  Žr. šio Oficialiojo leidinio p. 70